Diari Oficial de la Generalitat Valenciana


Sumari del DOGV 9824, del 09-04-2024 (2024/2636)

RESOLUCIÓ de 16 de març de 2024, de la Conselleria d'Educació, Universitats i Ocupació, d'extinció per cessament d'activitats del conveni pel qual es crea l'Escola Infantil de primer cicle municipal del Grau, de Gandia.
---------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9824

Data del DOGV
:   09-04-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/2636


Data del document
:   16-03-2024

Organisme emissor
:   Conselleria d'Educació, Universitats i Ocupació

Tipus de document
:   Resolució

Descriptors 

:   * Conselleria d'Educació, Universitats i Ocupació
    * centre d'ensenyament

RESOLUCIÓ de 16 de març de 2024, de la Conselleria d'Educació, Universitats i Ocupació, d'extinció per cessament d'activitats del conveni pel qual es crea l'Escola Infantil de primer cicle municipal del Grau, de Gandia.  
 [2024/2636]  
Antecedents de fet  
  
Primer. L'Escola Infantil de primer cicle Municipal del Grau, amb codi 22105723, de Gandia, es crea pel Conveni de 31 de març de 2009, entre la Generalitat i l'Ajuntament de Gandia.  
  
Segon. En data 16 de febrer de 2024, l'Ajuntament de Gandia comunica a la Direcció General de Centres Docents el cessament d'activitats de l'esmentada escola, després de l'acord de la Junta de Govern Local, de 12 de febrer de 2024.  
  
Fonaments de dret  
  
Primer. Vista la proposta del director general de Centres Docents i de conformitat amb esta, l'òrgan competent per a adoptar la present resolució és la Conselleria d'Educació, Universitats i Ocupació, segons l'article 4 del Decret 136/2023, de 10 d'agost, del Consell, d'aprovació del Reglament orgànic i funcional de la Conselleria d'Educació, Universitats i Ocupació.  
Segon. Vista la clàusula octava, lletra d, del Conveni de 31 de març de 2009 per a la creació de l'esmentada Escola d'Educació Infantil de primer cicle, que establix el cessament d'activitats com a causa d'extinció del conveni.  
  
Vista la comunicació de l'Ajuntament de Gandia del cessament d'activitats de l'esmentada escola, resolc:  
  
L'extinció del conveni de creació de l'Escola d'Educació Infantil de primer cicle següent, per cessament d'activitats:  
Codi de centre: 75782488.  
Denominació genèrica del centre: Escola Infantil de primer cicle.  
Denominació específica del centre: municipal del Grau.  
Titular: Ajuntament de Gandia.  
Domicili: camí Vell del Grau, 1.  
Localitat: Gandia.  
Província: València.  
  
Esta resolució tindrà els seus efectes acadèmics a l'inici del curs escolar 2024-2025 i donarà lloc a les corresponents inscripcions de baixa en el Registre de centres docents de la Comunitat Valenciana.  
  
De conformitat amb el que establixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, contra el present acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant els òrgans que s'indiquen a continuació:  
a) El recurs de reposició haurà d'interposar-se davant l'òrgan que ha dictat l'acte, en el termini d'un mes a comptar de l'endemà de la notificació.  
b) El recurs contenciós administratiu haurà de plantejar-se davant el Tribunal Superior de Justícia de la Comunitat Valenciana en el termini de dos mesos a comptar de l'endemà de la notificació.  
  
Per a les persones interessades que no siguen objecte de notificació, els terminis començaran a comptar de l'endemà de la publicació en el Diari Oficial de la Generalitat Valenciana.  
  
València, 16 de maç de 2024.- El conseller d'Educació, Universitats i Ocupació: José Antonio Rovira Jover.